《闻雁》
清代·张际亮

天涯独客久不归，昼思夜梦如无依。岂知碛雁有常候，秋南春北来去飞。

一行乍见落日远，数声或度重云迟。去年江淮水淹溢，十室九户民苦饥。

心知稻粱谋不易，嗟尔何处衔芦肥。幸因地暖避冰雪，得返朔塞鸣毋悲。

东风二月花发时，走马亦有游侠儿。酒垆饮罢出门笑，弓箭在腰何所之。

作者简介：（1799—1843）福建建宁人，字享甫，号华胥大夫。道光十八年举人。有狂名，乡试时易名享辅始得中式。历游天下山川，穷探奇胜。诗歌沈雄悲壮。有《金台残泪记》、《思伯子堂诗集》、《松寥山人集》、《娄光堂稿》等。